અઠવાડિયાની શરુઆતમાં અવિવાહિત યુવક-યુવતીઓ માટે ઉત્તમ છે. તમારા દ્વાર પર તોરણ બંધાઈ શકે છે. સૂર્યના બારમા સ્થાનમાં હોવાથી કાયદાકીય, સરકારી અને કોર્ટની કાર્યવાહીથી દૂર રહેવું. તમારી પ્રતિષ્ઠા ખંડિત થઈ શકે છે. ધાર્મિક અને સામાજિક કાર્યો પર ધન ખર્ચ થશે. વિદ્યાર્થીઓને વિદ્યાપ્રાપ્તિમાં અવરોધ આવી રહ્યો હોય અથવા એકાગ્રતામાં ભંગ પડતો હોય તો ભણવાના ટેબલ પર પિરામિડ, મીનાર રાખીને તકલીફ દૂર કરી શકે છે. પત્નીના નામે કરવામાં આવેલું રોકાણ તમારા માટે શુભ ફળદાયી સાબિત થઈ શકે છે.